రాధికా మీనన్ (నావికాదళ అధికారిణి)

రాధికా మీనన్ ఒక భారతీయ మహిళా మర్చంట్ నేవీ అధికారిణి, ప్రస్తుతం ఇండియన్ మర్చంట్ నేవీకి కెప్టెన్ గా పనిచేస్తున్నారు.  ఆమె భారత మర్చంట్ నేవీ  మొదటి మహిళా కెప్టెన్ కూడా, ఈమె చమురు ఉత్పత్తుల ట్యాంకర్ సువర్ణ స్వరాజ్యకు నాయకత్వం వహిస్తుంది. 2016 లో, రాధికా ఐ.ఎం.ఓ అవార్డ్ ఫర్ ఎక్స్పెక్షనల్ బ్రేవరీ ఎట్ సీ అవార్డును అందుకున్న మొదటి మహిళగా కూడా రికార్డు సృష్టించింది.  ఆమె 2015 జూన్‌లో విజయవంతంగా నిర్వహించిన రెస్క్యూ ఆపరేషన్‌లో ఒక వారం పాటు పడవలో చిక్కుకుపోయిన ఏడుగురు మత్స్యకారులను రక్షించడంలో  ప్రసిద్ధి చెందింది.

ప్రారంభ జీవితం 
ఆమె కేరళలోని కొడుంగల్లూర్ లో పుట్టి పెరిగింది. కొచ్చిలోని ఆల్ ఇండియా మెరైన్ కాలేజీలో రేడియో కోర్సు పూర్తి చేసిన ఆమె మొదట్లో షిప్పింగ్ కార్పొరేషన్ ఆఫ్ ఇండియాలో రేడియో ఆఫీసర్ గా తన వృత్తిని ప్రారంభించింది.

కెరీర్ 
షిప్పింగ్ కార్పొరేషన్ ఆఫ్ ఇండియాలో కొంతకాలం పనిచేసిన తరువాత, ఆమె భారతీయ నావికాదళంలో ప్రముఖ క్యాడెట్ అయ్యారు. 2012లో ఇండియన్ మర్చంట్ నేవీకి కెప్టెన్ గా నియమితులైన ఆమె ఇండియన్ మర్చంట్ నేవీకి తొలి మహిళా కెప్టెన్ గా గుర్తింపు పొందారు. అదే సంవత్సరంలో, ఆమె సుమారు 21, 827 టన్నుల బరువున్న చమురు ట్యాంకర్ సువర్ణ స్వరాజ్యకు నాయకురాలిగా బాధ్యతలు స్వీకరించారు.  2017 నవంబర్ 3న ముంబైలో తోటి నావికాదళ అధికారులు సునీతి బాలా, శ్రావణి మిశ్రాలతో కలిసి రాధిక ఇంటర్నేషనల్ ఉమెన్ సీఫరర్స్ ఫౌండేషన్ (ఐడబ్ల్యుఎస్ఎఫ్)ను స్థాపించారు.

అవార్డులు 

 2015 జూన్‌లో బంగాళాఖాతంలో మునిగిపోతున్న బోటులో చిక్కుకుపోయిన ఏడుగురు మత్స్యకారులను రక్షించడంలో ఆమె ముందుండి నడిపించిన సాహసోపేతమైన రెస్క్యూ ఆపరేషన్‌కు నవంబర్ 2016లో ఇంటర్నేషనల్ మారిటైమ్ ఆర్గనైజేషన్ అవార్డు లభించింది.  
 ఐ.ఎం.ఓ అవార్డ్ ఫర్ ఎక్స్పెక్షనల్ బ్రేవరీ ఎట్ సీ అవార్డు (2016 )

మూలాలు 

జీవిస్తున్న ప్రజలు
నారీశక్తి పురస్కార గ్రహీతలు